Fiza Thomas

Nur Hafizah Longkip @ Thomas (lahir 2 Ogos 1993) merupakan seorang penyanyi dan pelakon wanita Malaysia. Kerjayanya bermula sebagai salah seorang peserta Akademi Fantasia musim ke-13 pada 2016.

Kerjaya

Akademi Fantasia

Fiza Thomas merupakan salah seorang daripada 14 peserta Akademi Fantasia musim ke-13 antara lain turut disertai oleh Amir Masdi, Isyariana Che Azmi, Jasper Supayah dan Ara Johari, berlangsung dari 21 Ogos hingga 9 Oktober 2016. Fiza memenangi tempat kelima. Sepanjang penglibatannya di AF2016, beliau dikenali sebagai Afi dan menyanyikan lagu:

 Minggu 1: "Percayalah" (Indah Ruhaila)
 Minggu 2: "Matahari" (Maya Matahari)
 Minggu 3: "Kurik Kundi" (Siti Nurhaliza)
 Minggu 4: "Akustatik" (OAG)
 Minggu 5: "Bila Wajahmu Ku Bayangkan" (Sudirman)
 Minggu 6: "Kembali Merindu" (Slam) dan "Pelamin Anganku Musnah" (Azie)
 Minggu 7: "Sangsi Asmara" (Hetty Sarlene)
 Minggu 8: "Hatinya Tak Tahan" (Noraniza Idris) dan "Teruskan" (lagu baru; dirinya sendiri)

Bidang lakonan
Kerjaya lakonan Fiza bermula apabila beliau membintangi drama bersiri Girlfriend Aku Dari Neraka (2017) yang dibintangi oleh Sharifah Sakinah dan Aiman Hakim Ridza, ia kemudian diikuti oleh telefilem Malek (2018) lakonan Que Haidar. Beliau turut bergiat aktif di pentas teater dan telah menjayakan tiga pementasan teater—iaitu Ola Bola The Musical, Bangsawan Dendam Laksamana dan Mud The Musical.

Beliau paling dikenali menerusi watak sebagai Soraya dalam iklan #Rendang SoRaya terbitan Petronas bersempena dengan sambutan Aidilfitri 2019. Dalam iklan yang berdurasi selama 4 minit ini, ia berkisarkan tentang seorang pelatih cef, Soraya yang pulang ke kampung halamannya dan cuba sebaik mungkin untuk memasak rendang ayam menggunakan resipi arwah ibunya menjelang Aidilfitri. Menurut Fiza mengenai penglibatannya dalam iklan #Rendang SoRaya: "Selepas iklan itu keluar, ramai yang mula memanggil saya Soraya. Ada yang datang beraya di rumah saya dan ingin bertemu Soraya...". Beliau mengakui iklan itu banyak meninggalkan kesan mendalam buat dirinya.

Pada tahun 2020, beliau memegang watak Jasmin dalam drama Syurga Untukmu lakonan Diana Danielle, Fahrin Ahmad dan Julia Farhana Marin yang bersiaran di slot Samarinda TV3.

Diskografi

Filemografi

Drama

Telefilem

Teater

Iklan

Televisyen

Rujukan

Pautan luar
 
 
 

Kelahiran 1993
Orang hidup
Orang Malaysia berketurunan Melayu
Muslim Malaysia
Orang dari Sabah
Penyanyi wanita Malaysia
Pelakon wanita Malaysia
Pelakon televisyen Malaysia
Pelakon pentas Malaysia
Peserta Akademi Fantasia
Alumni Akademi Seni Budaya dan Warisan Kebangsaan